CELEX: C2004/251/40
Language: da
Date: 2004-10-09 00:00:00
Title: Sag T-262/04: Sag anlagt den 25. juni 2004 af BIC SA mod Kontoret for Harmonisering i det Indre Marked (Varemærker og Design)

9.10.2004   
            
            
               DA
            
            
               Den Europæiske Unions Tidende
            
            
               C 251/22
            
         Sag anlagt den 25. juni 2004 af BIC SA mod Kontoret for Harmonisering i det Indre Marked (Varemærker og Design)
   (Sag T-262/04)
   (2004/C 251/40)
   Processprog: fransk
   Ved De Europæiske Fællesskabers Ret i Første Instans er der den 25. juni 2004 anlagt sag mod Kontoret for Harmonisering i det Indre Marked (Varemærker og Design) af BIC SA, Clichy (Frankrig), ved avocat Michel-Paul Escande.
   Sagsøgeren har nedlagt følgende påstande:
   
               —
            
            
               Afgørelse truffet den 6. april 2004 af Fjerde Appelkammer ved Kontoret for Harmonisering i Det Indre Marked (Varemærker og Design) (sag R 468/2003-4) annulleres, for så vidt som den fastslår, at varemærkeansøgning nr. 1 738 392 måtte afvises fra registrering af de grunde, der er fastsat i artikel 7 i forordning nr. 40/94, da selskabet BIC har bevist, at betingelserne for anvendelse af denne bestemmelse er opfyldt i den foreliggende sag.
            
         
               —
            
            
               Harmoniseringskontoret tilpligtes at betale sagens omkostninger.
            
         Søgsmålsgrunde og væsentligste argumenter:
   
               EF-varemærket, der søges registreret:
            
            
               Et tredimensionalt varemærke med form af en lighter.
            
         
               Varer eller tjenesteydelser:
            
            
               Varer i klasse 34 (artikler for rygere, lightere) — ansøgning nr. 1 738 392.
            
         
               Den til appelkammeret påklagede afgørelse:
            
            
               Undersøgerens afslag på registrering.
            
         
               Appelkammerets afgørelse:
            
            
               Afslag på klagen.
            
         
               Søgsmålsgrunde:
            
            
               Det sagsøgende selskab har bevist, at formen af lighteren, som det søger registreret som EF-varemærke, i vidt omfang genkendes af forbrugerne som tilhørende selskabet.
               Det sagsøgende selskab har ført bevis for, at BIC-lighterens form har fået fornødent særpræg i den forstand, hvori udtrykket er anvendt i artikel 7 i forordning (EF) nr. 40/94.